ครม.ขึ้นค่าตอบแทน 10 % ให้ ศาล-องค์กรอิสระ ย้อนหลังถึงปี 57
ครม.เห็นชอบ เรื่องการปรับปรุงค่าตอบแทนของผู้ดำรงตำแหน่ง ศาล-องค์กรอิสระ 10% มีผลย้อนหลังไปถึงวันที่ 1 ธ.ค.57 เว้นศาลรัฐธรรมนูญที่มีผลย้อนหลังถึงปี 55 แต่ไม่รวมข้าราชการการเมืองทั้งหมด13 ก.พ. 2561 รายงานข่าวระบุว่า วันนี้ ที่ทำเนียบรัฐบาล พล.ท.สรรเสริญ แก้วกำเนิด โฆษกประจำสำนักนายกรัฐมนตรี แถลงว่า ครม.เห็นชอบ เรื่องการปรับปรุงค่าตอบแทนของผู้ดำรงตำแหน่งระดับสูง ตามร่างพ.ร.บ.เงินเดือน เงินประจำตำแหน่ง และประโยชน์ตอบแทนอื่นของประธานศาลรัฐธรรมนูญ ตุลาการศาลรัฐธรรมนูญ ประธานและกรรมการการเลือกตั้ง(กกต.) ประธานและผู้ตรวจการแผ่นดิน ประธานและกรรมการป้องกันการทุจริตแห่งชาติ(ป.ป.ช.) ประธานและคณะกรรมการตรวจเงินแผ่นดิน(คตง.) และกรรมการสิทธิมนุษยชน(กสม.) ฉบับที่ พ.ศ….ร่างพ.ร.บ.ระเบียบข้าราชการฝ่ายอัยการฉบับที่ พ.ศ…. ร่างพ.ร.บ.เงินประจำตำแหน่งและค่าตอบแทนของคณะกรรมการพิทักษ์ระบบคุณธรรม (ก.พ.ค.) และกฤษฎีกาประโยชน์ค่าตอบแทนของคณะกรรมการวินิจฉัยอุทธรณ์หรือวินิจฉัยร้องทุกข์ โดยจะได้รับปรับเพิ่มค่าตอบแทน 10 เปอร์เซ็นต์ ให้มีผลย้อนหลังไปถึงวันที่ 1 ธ.ค. 2557 เว้นศาลรัฐธรรมนูญที่มีผลย้อนหลังถึงปี 2555ทั้งนี้ การปรับขึ้นค่าตอบแทนดังกล่าว เพื่อลดความเหลื่อมล้ำให้กับข้าราชการที่ไม่ได้รับการปรับขึ้นก่อนหน้าที่คสช. จะเข้ามาบริหารเหมือนกับข้าราชการประจำ ซึ่งการปรับขึ้นค่าตอบแทนครั้งนี้จะไม่รวมข้าราชการการเมืองทั้งหมด ทั้งรัฐสภา รัฐบาล โดยให้ตีกลับเรื่องส่งต้นสังกัด เพื่อป้องกันข้อครหาว่าขึ้นค่าตอบแทนให้กับตัวเอง หรือหากจะพิจารณาปรับขึ้นก็จะมีผลกับรัฐบาลหน้าที่จะเข้ามาบริหาร นอกจากนั้นครม.ยังมอบให้สำนักงานคณะกรรมการกฤษฎีกา พิจารณาเรื่องค่าตอบแทนของตำแหน่งผู้ช่วยรัฐมนตรี เพื่อเสนอให้ครม.พิจารณาต่อไปที่มา : และ
 ครม.เห็นชอบ เรื่องการปรับปรุงค่าตอบแทนของผู้ดำรงตำแหน่ง ศาล-องค์กรอิสระ 10% มีผลย้อนหลังไปถึงวันที่ 1 ธ.ค.57 เว้นศาลรัฐธรรมนูญที่มีผลย้อนหลังถึงปี 55 แต่ไม่รวมข้าราชการการเมืองทั้งหมด 13 ก.พ.
ค่าตอบแทน,ตุลาการ,องค์กรอิสระ